Diari Oficial de la Generalitat Valenciana


Sumari del DOGV 3257, del 04-06-1998 (1998/3630)

RESOLUCIÓ de 26 de novembre de 1997, de la Direcció General de Treball, per la qual es disposa el registre i la publicació de l'acord d'adhesió de l'Agència Valenciana del Turisme al II Conveni Col·lectiu del personal laboral al servei de l'administració autonòmica.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1998/3630


Data del document
:   26-11-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 26 de novembre de 1997, de la Direcció General de Treball, per la qual es disposa el registre i la publicació de l'acord d'adhesió de l'Agència Valenciana del Turisme al II Conveni Col·lectiu del personal laboral al servei de l'administració autonòmica. [1998/Q3630]
  
Vist el text de l'acord d'adhesió al II Conveni Col·lectiu del personal laboral al servei de l'administració autonòmica, presentat davant d'aquesta Direcció General de Treball el 12 de novembre de 1997, signat el 6 de novembre de 1997, d'una part, pel president executiu facultat en virtut del que s'estableix en l'article 5.3 del Decret 45/1996, de 25 de març, del Govern Valencià, pel qual s'aprova el Reglament Orgànic de l'Agència Valenciana del Turisme; i de l'altra, pel Comité d'Empresa i per la Federació de Serveis Públics de la Unió General de Treballadors i Comissions Obreres del País Valencià, i de conformitat amb el que es disposa en els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball, d'acord amb les competències que té transferides de conformitat amb el Reial Decret 4.105/1982, de 29 de desembre, acorda:
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, i el dipòsit del text original de l'acord d'adhesió, amb la notificació a la Comissió Negociadora.
  
Segon
  
Disposar-ne la publicació en el Diari Oficial de la Generalitat Valenciana.
  
València, 26 de novembre 1997.- El director general de Treball: Román Ceballos Sancho.
  
«València, 6 de novembre de 1997
  
Reunits
  
D'una part, el senyor Roc Gregori i Aznar, president executiu de l'Agència Valenciana del Turisme, les circumstàncies personals del qual no es ressenyen en virtut de la notorietat de l'al·ludit càrrec, que públicament consta que exerceix en l'actualitat en nom i representació de l'Agència Valenciana del Turisme, entitat de dret públic subjecta a la Generalitat Valenciana. La legitimació i representació que té per a aquest acte es deriva de la seua condició de president executiu de l'esmentada Agència Valenciana del Turisme, i està facultat per a aquest acte en virtut del que s'estableix en el número 3 de l'article 5 del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana de Turisme.
  
De l'altra, el senyor Francesc Ferrer i Soro, amb document nacional d'identitat número 53110199, en qualitat de responsable del Departament d'Empreses de la Federació Valenciana de Serveis Públics FSP-UGT, amb domicili a l'efecte de notificacions al carrer Arquitecte Mora, número 7, 46722 València, el senyor Alberto Muñoz Samper, amb document nacional d'identitat número 54696012, en qualitat de responsable d'acció sindical de la Generalitat Valenciana del sindicat CCOO-PV, València; i la senyora Rosa M.ª Cuallado Minguet, amb document nacional d'identitat número 95860600, en qualitat de presidenta del Comité d'Empresa de l'Agència Valenciana del Turisme, amb domicili a l'efecte de notificacions a l'avinguda d'Aragó, número 30, planta vuitena, 46844 València.
  
Exposen
  
I. Que l'Agència Valenciana del Turisme és una entitat de dret públic, amb personalitat jurídica pròpia i que es regeix per l'article 27 de la Llei 8/1995, de 29 de desembre, de la Generalitat Valenciana.
  
II. Que el personal propi de l'Agència es regeix per les normes de dret laboral i, si escau, de dret civil que hi siguen d'aplicació en virtut del que disposa l'article 13 del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme.
  
III. Que en l'article 92 del Reial Decret Legislatiu 1/1995, de 14 de març, pel qual s'aprova el Text Refós de la Llei de l'Estatut dels Treballadors, es preveu la possibilitat que en les respectives unitats de negociació les parts legitimades per a negociar poden adherir-se de comú acord a la totalitat d'un conveni col·lectiu en vigor, sempre que no n'estiguen afectades per un altre, comunicant-ho a l'autoritat laboral competent a l'efecte de registre.
  
IV. Que l'article 87 de l'esmentat Reial Decret Legislatiu 17/1995 estableix que estarà legitimat per a negociar en l'àmbit d'empresa el Comité d'Empresa.
  
V. Que el Diari Oficial de la Generalitat Valenciana de data 12 de juny de 1995, número 2.527, publica el II Conveni Col·lectiu per al personal laboral al servei de la Generalitat Valenciana, amb vigència des de la data de la publicació.
  
VI. Que l'article 2, apartat b, de l'esmentat II Conveni estableix que aquest podrà ser d'aplicació al personal laboral que pertany a organismes, institucions i empreses públiques dependents de la Generalitat Valenciana que hi sol·liciten l'adhesió, d'acord amb l'article 92 de l'Estatut dels Treballadors.
  
VII. Que el Comité d'Empresa de l'Agència Valenciana del Turisme, reunit el 12 de juliol de 1997, acordà, per unanimitat, adherir-se al II Conveni Col·lectiu per al personal laboral al servei de la Generalitat Valenciana, i autoritzà el president per a portar a terme davant dels representants de l'Agència Valenciana del Turisme totes les gestions necessàries per a aconseguir un acord, i també per a signar els documents necessaris on es formalitze.
  
VII. Que la Direcció General de Pressupostos i la Direcció General de la Funció Pública han emés l'informe favorable a aquesta adhesió el dia 9 de setembre de 1997 i el 16 de setembre de 1997, respectivament.
  
D'acord amb tot el que s'ha exposat anteriorment, les parts es reconeixen mútuament en la respectiva representació i de comú acord,
  
Convenen
  
Primer
  
Que l'Agència Valenciana del Turisme s'adhereix en la totalitat al II Conveni Col·lectiu per al personal laboral al servei de la Generalitat Valenciana publicat en el Diari Oficial de la Generalitat Valenciana número 2.527, de 12 de juny de 1995.
  
Segon
  
Que aquest acord tindrà efecte des de la signatura d'aquest document.
  
Tercer
  
Que aquesta adhesió s'estendrà de forma automàtica a tots aquells acords que adopten els òrgans competents per al desenvolupament i la interpretació del conveni objecte d'aquest acord.
  
Quart
  
Que aquest acord es comunique a l'organisme competent per al registre i la publicació.
  
Clàusula transitòria
  
A l'efecte que pertoque, s'incorporarà en aquest Conveni la relació de llocs de treball de naturalesa laboral de l'Agència Valenciana del Turisme, una vegada s'aprove d'acord amb la normativa que resulte d'aplicació.
  
I com a prova de conformitat signen set exemplars originals en el lloc i en la data de l'encapçalament.
  
President executiu: Roc Gregori i Aznar.
  
Presidenta del Comité de Empresa: Rosa M.ª Cuallado Minguet.
  
Unió General de Treballadors: Francesc Ferrer i Soro.